 Esyangano sye Biblia Isaka Akabana Omukali Mubuya - Omuthahulha owa Intaneti owAbema ba YehovaWUNASI omukali oyuli omwa kisasani eki nga nindi? Erina liwe ya Rebeka. Nomulhume oyu akasyasanga-sangana nayu ni Isaka. Akayabya mukali wiwe. Eki mukyabya kithi?Thatha wa Isaka, Abrahamu, abyanzire inyabanira mughalha wiwe yomukali mubuya. Syabya anzire Isaka akathahya okwabakali be Kanana, kusangwa abandu aba babya bakaramya esyanyamuhanga esyamabehi. Neryo Abrahamu mwabirikira omughombe wiwe neribugha athi: Nganza wughende okwa bekithunga kyaghe abikere e Harani neribanira mughalha waghe Isaka yomukali.Aho naho omughombe wa Abrahamu mwimya esyangamiya ikumi nerighenda olhughendo lhuli. Abere ahika hakuhi nekitsweka ekyabekithunga kya Abrahamu babya bikeremo, mwimana okwa kithehero. Abya malengera, obuthuku obwabakali bomwa muyi babya bakasiramo erisyatheha amaghetse okwa kithehero. Neryo omughombe wa Abrahamu mwasaba oku Yehova: Leka omukali oyukendi ndehera amaghetse haghuma nesyangamiya abye iyoyuwabiri sombolha eribya mukali wa Isaka.Muhathalhaba mughulhu muli Rebeka asire erisyatheha amaghetse. Neryo omughombe abere amusaba awerinywa, Rebeka mwamuhagho. Neryo mwaghenda neriyathehera esyangamiya esyosi esikwire enyotha syamaghetse awakaghunza. Oyu abya mubiiri owakalire kusangwa esyangamiya sikanywa amaghetse mangi.Rebeka abere abirighunza erikolha eki, omughombe wa Abrahamu mwamubulya erina lya thatha wiwe. Kandi athasyamubulya nga angana ghotsera omwa nyumba yabu. Rebeka abugha athi: Thatha waghe ni Betweli, kandi hane omwanya owa wanga ghotseramu. Omughombe wa Abrahamu mwaminya athi Betweli abya mughalha wa Nahori mughalha wabu Abrahamu. Neryo mwa kukama ahisi nerisima Yehova ahabwerimusondolha erihika okwabekithunga kya Abrahamu.Erigholho-gholho eryo, omughombe wa Abrahamu mwabwira Betweli na mughalha wabu Rebeka Labani, ekighendererwa ekyeryasa liwe. Abosi mubikirirya bathi Rebeka angaghendire nayu inyayathahibwa na Isaka. Rebeka mwabugha athiki abulibawa? Mwabugha athi, Ee, abyanzire erighenda. Neryo engyakya mubasambira okwa syangamiya neritsuka olhughendo lhuli olhwerisuba e Kanana.Mubahika omwigholho-gholho. Rebeka mwalhangira omulhume inyane mulendera omwirima. Abya ini Isaka. Isaka mwa tsema akalhangira Rebeka. Mama wa Isaka abya inya maghunza birimo bisathu aholire, neryo abya inyakine mwobulighe obwo. Aliriryo endambi eyo Isaka mwanza Rebeka ya kutsibu, neryo mwabya netseme kandi.Enzuko 24:1-67.Omulhume nomukali abali omwa kisasani nibahi?Abrahamu mwakolha ki eribanira mughalha wiwe yomukali, kandi busana naki?Omusabe womughombe wa Abrahamu mwasubiribwa athi?Rebeka mwasubirya athiki omughulhu bamubulhaya ngananzire erithahibwa na Isaka?Ekyaleka Isaka inyathasya tsema niki?Soma Enzuko 24:1-67.Ni mibere ki mibuya eya Rebeka akanganaya omughulhu asanga omughombe wa Abrahamu yokwa kithehero? Enz. 24:17-20; Emi. 31:17, 31Abrahamu eritheghekera Isaka ni kyerireberyako kibuya kithi okwa Abakristayo munabwire? Enz. 24:37, 38; 1 Kor. 7:39; 2 Kor. 6:14Busana naki thutholere ithwabana endambi eyerilengekania buli nga Isaka kwakolha? Enz. 24:63; Esy. 77:12; Fil. 4:8Ni kyahi ekya thwangakolha eribya nga Rebeka? Soma omwatsi oyu wanaminya bingyi ebimuhambireko. 